**8**

**Protokoll Årsmøte Hedmark legeforening**

Torsdag 26.august 2021klokken 18.00- 20.00 Scandic hotell Hamar.

Møtet startet med velkomsttale av leder Ragnhild Dybvig. Deretter holdt president i Legeforeningen, Marit Hermansen, foredraget «Helse og trygghet først». Et flott faglig innlegg om Legeforeningens innspill til valgkampen 2021. Hun benyttet også sjansen til å takke for seg som president i Legeforeningen. Hun går av i september.

Før den formelle delen av årsmøtet startet ble det holdt ett minutts stillhet for medlemmer som har gått bort det siste året.

1. **Godkjenning av innkalling**

Det orienteres om at sak 11 er trukket av styret før årsmøtet.

Vedtak: Møteinnkalling og saksliste godkjennes.

1. **Valg av møteleder**

Hanne Dinesen foreslås som dirigent.

Vedtak: Forslag vedtas.

1. **Valg av referent, protokollunderskrivere og tellekomitè.**

Mona Kristin Solberg foreslås som referent. Audun Nygaard og Sissel Bergaust foreslås som protokollunderskrivere. Harald Sandaker og Martin Chapman foreslås til tellekomitè.

Vedtak: Forslag vedtas.

1. **Styrets årsmelding for november 2020 til august 2021**.

Styrets årsmelding ble gjennomgått av leder Ragnhild Dybvig.

Vedtak: Årsmelding for perioden ble godkjent.

1. **Årsmeldinger fra foreninger, komiteer og utvalg.**

Rapportene ble presentert, men ikke lest opp.

Audun Nygaard, leder kurskomiteen, informerer at de for første gang på mange år har gått i underskudd pga avlyst kurs som igjen skyldes korona.

Gammeldoktoren v/Geir Erik Nilsen informerer litt generelt om gammeldoktoren og deres arbeid.

Margrethe Kjølseth fra kollegastøtteordningen presenterer denne kort og oppfordrer til bruk ved behov.

1. **Regnskapsrapport for 2020.**

Regnskapet presenteres av kasserer Harald Sanaker.

Vedtak: Regnskapet godkjennes.

1. **Revisors beretning for 01.01.20 - 31.12. 2020**

Dirigent Hanne Dinesen leser opp beretning fra revisor.

Vedtak: Revisors beretning godkjennes.

1. **Forslag til budsjett for 2022**.

Budsjettet presenteres av kasserer Harald Sanaker. Det kommer spørsmål fra salen hvorvidt styret har vurdert en ekstra kontingent for å innhente underskuddet som det er budsjettert med i 2022. Styret har ikke sett dette nødvendig på nåværende tidspunkt, men må vurderes fortløpende.

Vedtak: Budsjettet godkjennes.

1. **Valg for perioden 01.01.2021- 31.08.2023**

Valgkomiteens leder Anders Meyer-Nilsen presenterer komiteens forslag.

Vedtak: Valgkomiteens forslag vedtas.

**Styrets sammensetning 2021-2023:**

Leder: Ragnhild Dybvig

Årsmøtevalgt styremedlem: Neda Nicodemus

Årsmøtevalgt styremedlem: Vibeke Wollkoff

1.vara: Almina Vilimiene

2.vara: Line Boym

Yrkesforeningene har før årsmøtet gjort følgende valg til styrerepresentasjon:

Allmennlegeforeningen (Af): Martin Chapman, vara: Tommy Andreassen

Overlegeforeningen(Of): Har for tiden ingen representant

Yngre legers forening(Ylf): Har for tiden ingen representant

Praktiserende spesialisters landsforening (PSL): Frode Berre, vara: Margrethe Kjølseth

Norsk Arbeidsmedisinsk forening (Namf): Elin Rydheim Thomassen, vara: Mona Kristin Solberg

Leger i samfunnsmedisinsk arbeid(LSA): Jon Iver Fougner, vara: Jordis Pötzl-Obytz

**Kurskomite**:

Audun Nygaard, Kristine Gaarder, Liv Monsbakken, Marianne Evenstuen

**Gammeldoktoren:**

Geir Erik Nilsen, Christen Ringnes, Kristen Riddervold, Kåre Steinum, Erik Arnesen

**Valgkomite:**

Anders Meyer-Nilsen, Gunnar Heggelund, Stine Holmen

**Kollegial støttegruppe:** Margrethe Kjølseth, Almina Vilimiene, Hanne Dinesen, Magdalena Dominczak Herud, Rolf Langen

1. **Innkomne saker**

Det er ingen innkomne saker.

1. **Styrets saker til årsmøtebehandling.** Styret trakk sin sak før årsmøtet. Leder Ragnhild Dybvig informerer om bakgrunnen til at saken ble trukket.

Årsmøtet ble avsluttet med et lite dikt av Piet Hein «Om at leve i nuet», opplest av Hanne Dinesen.

Referent

Mona Kristin Solberg

Protokollunderskrivere

Audun Nygaard Sissel Bergaust